**(platí pre každú časť samostatne)**

**Zmluva** **na dodanie prístrojov určených do laboratórií a zabezpečení s tým súvisiacich služieb**

 uzatvorená podľa § 269 ods. 2 zákona č. 513/1991 Zb. Obchodný zákonník

v znení neskorších predpisov (ďalej ako „Zmluva“)

medzi zmluvnými stranami

**Objednávateľ:**

Názov:  Národný ústav reumatických chorôb

Sídlo: Nábrežie I. Krasku č.4, 921 12 Piešťany

Zastúpený: Doc. MUDr. Richard Imrich, DrSc., generálny riaditeľ

Ing. Veronika Tulejová, MBA, ekonomický riaditeľ

MUDr. JUDr. Daniela Kňaže Doležalová, medicínsky riaditeľ

IČO: 00165271

DIČ: 2020530732

IČ DPH: SK2020530732

Bankové spojenie: Štátna pokladnica

IBAN - Projekt ZOPA: SK57 8180 0000 0070 0064 3382

IBAN - Projekt CEMBAM: SK57 8180 0000 0070 0054 8481

(ďalej ako „Objednávateľ“),

a

**Dodávateľ:**

Obchodné meno:

Sídlo

Zastúpený:

IČO:

DIČ:

IČ DPH:

Bank. spojenie:

IBAN:

Zapísaná v Obchodnom registri Okresného súdu ..........., oddiel: .........., vložka č. ...............

(ďalej ako „Dodávateľ“),

Objednávateľ a Dodávateľ spolu ďalej ako „Zmluvné strany“, každý samostatne ako „Zmluvná strana“

**Článok 1**

**Úvodné ustanovenia**

1. Národný ústav reumatických chorôb je štátnou príspevkovou organizáciou Ministerstva zdravotníctva Slovenskej republiky napojenou na štátny rozpočet, ktorá je verejným obstarávateľom v zmysle ustanovenia § 7 ods. 1 písm. d) zákona č. 343/2015 Z. z o verejnom obstarávaní a o zmene a doplnení niektorých zákonov (ďalej ako „ZVO“).
2. Na základe vyhodnotenia ponúk vo verejnom obstarávaní na predmet zákazky „........................“, vyhláseného vo Vestníku verejného obstarávania č. ........................., dňa ............... bola vybratá ponuka Dodávateľa ako ponuka úspešného uchádzača. Vzhľadom na túto skutočnosť a predloženú ponuku Dodávateľa sa Zmluvné strany v slobodnej vôli a v súlade s platnými právnymi predpismi rozhodli uzatvoriť túto Zmluvu, ktorá upravuje práva a povinnosti Zmluvných strán pri dodaní predmetu zákazky Dodávateľom Objednávateľovi.
3. Zmluva sa uzatvára pre účely implementácie projektov „Centrum pre pokročilé terapie chronických zápalových ochorení pohybového aparátu“, kód projektu 313011W410 a „CEMBAM – Centrum medicínskeho bioaditívneho výskumu a výroby“, kód projektu: 313011V358, financovaných z Európskych štrukturálnych a investičných fondov v rámci Operačného programu Integrovaná infraštruktúra pre programové obdobie 2014 – 2020. (ďalej len „Projekty“).
4. Dodávateľ vyhlasuje, že je osoba oprávnená na uzatvorenie tejto Zmluvy v zmysle zákona č. 315/2016 Z. z. o registri partnerov verejného sektora a má splnené z toho vyplývajúce povinnosti.
5. Dodávateľ vyhlasuje, že spĺňa všetky podmienky a požiadavky v tejto Zmluve stanovené, je oprávnený túto Zmluvu uzatvoriť a riadne plniť záväzky v nej obsiahnuté.
6. Zmluvné strany vyhlasujú, že údaje uvedené v záhlaví tejto Zmluvy sú pravdivé a aktuálne a zaväzujú sa bez meškania oznámiť druhej Zmluvnej strane každú zmenu, ktorá by mohla mať vplyv na plnenie zmluvných záväzkov. Sú si vedomé, že pri neoznámení takejto skutočnosti budú znášať následky, ktoré môžu druhej Zmluvnej strane z neznalosti týchto údajov vzniknúť.

**Článok 2**

**Predmet Zmluvy**

1. Predmetom tejto Zmluvy je:
2. záväzok Dodávateľa dodať Objednávateľovi prístroje určené do laboratórií definované v Prílohe č. 1 Zmluvy (ďalej ako „prístroje“ alebo „tovary“),
3. záväzok Dodávateľa poskytnúť nasledovné súvisiace služby s dodávkou tovaru:
* inštalácia a konfigurácia tovaru - prístroja,
* uvedenie tovaru - prístroja do prevádzky,
* overenie funkčnosti tovaru - prístroja,
* zaškolenie personálu na obsluhu, údržbu a ošetrovanie tovaru – prístroja,
* odovzdanie všetkých dokladov, dokumentov a certifikátov dodávaných tovarov (dokumentácie), ktorá je nevyhnutná pre jeho používanie, či údržbu, ak taká potreba vyplýva z povahy diela,
* vykonávanie servisných služieb počas trvania záručnej doby a 5 rokov po jej uplynutí,

(ďalej ako „služby“),

(ďalej spolu aj ako „Plnenie“).

1. záväzok Objednávateľa predmet Zmluvy prevziať a uhradiť Dodávateľovi za poskytnuté Plnenie Cenu dohodnutú v tejto Zmluve a v jej prílohách.
2. Dodávateľ vyhlasuje, že sa komplexne a úplne oboznámil s dokumentáciou na poskytnutie Plnenia (najmä so súťažnými podkladmi k Verejnému obstarávaniu a Prílohou č. 1), pričom táto dokumentácia nemá žiadne vady, ktoré by bránili poskytnutiu Plnenia a je možné podľa nej Plnenie riadne poskytnúť.

**Článok 3**

**Miesto, čas a spôsob Plnenia**

1. Dodanie tovaru podľa tejto Zmluvy bude uskutočňované na základe objednávok vystavených Objednávateľom samostatne za každý Projekt, ktoré budú zaslané Dodávateľovi bezprostredne po nadobudnutí účinnosti zmluvy a kladnom vyjadrení sprostredkovateľského orgánu z vykonanej ex-post kontroly verejného obstarávania, ktoré budú obsahovať najmä zoznam požadovaného tovaru, ktorý má byť na základe tejto objednávky dodaný, informácie o presnom mieste dodania (pavilón, poschodie, miestnosť) a kontaktné údaje zodpovedného zástupcu pre objednávku. Lehota dodania tovaru a poskytnutia s tým súvisiacich Služieb podľa tejto Zmluvy je stanovená najneskôr do 6 mesiacov odo dňa doručenia objednávky.
2. Dodávateľ je povinný dodať tovar podľa Prílohy č. 1 v súlade so všetkými špecifikáciami a inými podmienkami uvedenými v Zmluve do miesta Plnenia, ktorým je Národný ústav reumatických chorôb, Nábrežie I. Krasku č.4, 921 12 Piešťany.
3. Dodávateľ je povinný dodať tovar s náležitou odbornou starostlivosťou, spôsobilý na použitie na daný účel, na svoje náklady a na svoje nebezpečenstvo, v zodpovedajúcej kvalite, rozsahu, riadne, v dohodnutom čase a mieste plnenia, spolu s vyžadovanými a potrebnými dokladmi a dokumentami týkajúcimi sa tovaru, ktoré sú nevyhnutné k jeho uvedeniu do prevádzky, bezpečnému fungovaniu, používaniu a údržbe, ak taká potreba vyplýva z povahy konkrétneho prístroja, t. j. používateľskú dokumentáciu, inštalačný manuál, návod na použitie, certifikát.
4. Dopravu tovaru do miesta dodania zabezpečuje Dodávateľ na vlastné náklady tak, aby bola zabezpečená dostatočná ochrana tovaru.
5. Dodávateľ sa zaväzuje, že všetky dodané tovary spĺňajú okrem špecifikácií uvedených v Prílohe č. 1 aj všetky požiadavky príslušných právnych predpisov, platných technických a bezpečnostných noriem záväzných pre takéto tovary a týkajúcich sa ich uvádzania na trh.
6. Dodávateľ je povinný dodať len taký prístroj, ktorý bol pred dodaním podrobený všetkými povinnými technickými, funkčnými či inými skúškami a/alebo certifikáciami, ak sú vyžadované v súlade s príslušnými všeobecne záväznými právnymi predpismi alebo príslušnými technickými normami.
7. Dodávateľ je povinný s dodaním prístroja poskytnúť súvisiace služby podľa čl. 2 ods. 1 písm. b) tejto Zmluvy, ak taká potreba vyplýva z povahy konkrétneho prístroja.
8. Predmet zmluvy sa považuje za dodaný podpísaním protokolu o odovzdaní a prevzatí tovaru (preberací protokol/dodací list) za účasti poverených zástupcov oboch zmluvných strán v mieste plnenia, v ktorom Objednávateľ potvrdí dodanie tovaru bez akýchkoľvek vád s uvedením dátumu prevzatia tovaru. Preberací protokol potvrdený podpisom zástupcu Objednávateľa je podkladom pre fakturáciu.
9. Ak Dodávateľ nedodá Objednávateľovi Plnenie v dohodnutej lehote podľa bodu 1 tohto článku alebo v dohodnutej špecifikácií (množstve, akosti a kvalite) podľa Prílohy č. 1 tejto Zmluvy, takéto konanie sa považuje za podstatné porušenie zmluvných podmienok a zakladá právo Objednávateľa odstúpiť od zmluvy.
10. Objednávateľ si vyhradzuje právo odmietnuť prevziať tovar, ak tovar svojimi vlastnosťami, resp. kvalitou, špecifikáciou nezodpovedá tovaru deklarovaného Dodávateľom pri podpise tejto Zmluvy.
11. Dodávateľ oznámi Objednávateľovi všetky prekážky a skutočnosti, ktoré by mohli spôsobiť omeškanie Dodávateľa s riadnym a včasným poskytnutím Plnenia, dodatočnú nemožnosť poskytnutia Plnenia, alebo by odôvodňovali posun záväzného termínu pre poskytnutie Plnenia.
12. Objednávateľ je povinný poskytnúť Dodávateľovi za účelom riadneho dodania či poskytnutia Plnenia v potrebnej dobe nevyhnutnú súčinnosť, najmä, nie však výlučne, sprístupniť priestory, v ktorých sa má daný prístroj uviesť do prevádzky.
13. Objednávateľ je povinný včas a preukázateľne informovať Dodávateľa o všetkých bezpečnostných, technických a iných prevádzkových predpisoch a smerniciach Objednávateľa, ktoré Objednávateľ požaduje od Dodávateľa dodržať pri poskytovaní Služieb.
14. Ak je Dodávateľ v omeškaní s poskytnutím Plnenia o viac ako 1 kalendárny mesiac, také omeškanie predstavuje podstatné porušenie Zmluvy Dodávateľom. Objednávateľ je oprávnený omeškané Plnenie odoprieť a neprevziať, ak to bez zbytočného odkladu oznámi Dodávateľovi. V takom prípade je tiež Objednávateľ oprávnený od Zmluvy odstúpiť.
15. Objednávateľ je oprávnený pokynmi usmerňovať plnenie povinností Dodávateľa v zmysle Zmluvy, pričom také pokyny Objednávateľa nesmú ísť nad rámec Zmluvy, dopĺňať ju ani ju meniť. V prípade ak Dodávateľ o to Objednávateľa požiada, Objednávateľ je povinný vyhotoviť pokyn podľa tohto bodu písomne a doručiť ho Dodávateľovi. Pokyny Objednávateľa v zmysle tohto bodu článku a vyhotovené v súlade s týmto bodom článku sú pre Dodávateľa záväzné.
16. Dodávateľ sa zaväzuje bez zbytočného odkladu písomne upozorniť Objednávateľa na prípadnú nevhodnú povahu jeho pokynov alebo vecí prevzatých Dodávateľom od Objednávateľa na účely poskytovania Plnenia, ak takú nevhodnosť Dodávateľ zistil, alebo mohol Dodávateľ zistiť pri vynaložení odbornej starostlivosti potrebnej na poskytnutie Plnenia. Dodávateľ, ktorý poruší svoju povinnosť v zmysle tohto bodu článku, zodpovedá za vady Plnenia spôsobené použitím nevhodných vecí Objednávateľa alebo nevhodných pokynov Objednávateľa. Ak Dodávateľ včas upozornil Objednávateľa na nevhodnú povahu jeho pokynu, Dodávateľa taký pokyn zaväzuje len ak Objednávateľ bez zbytočného odkladu písomne oznámil Dodávateľovi, že na takom pokyne napriek upozorneniu na jeho nevhodnosť Objednávateľ trvá. Dodávateľ však nenesie zodpovednosť za prípadné vady Plnenia, a iné negatívne následky spojené s dodržaním takého pokynu, na ktoré Objednávateľa vyslovene upozornil. Ustanovenie tohto bodu sa primerane použije aj na veci, prevzaté Dodávateľom od Objednávateľa za účelom poskytnutia Plnenia, na nevhodnosť ktorých Dodávateľ Objednávateľa upozornil v súlade s týmto bodom článku.

**Článok 4**

**Cena a platobné podmienky**

1. Cena za poskytnutie Plnenia v rozsahu uvedenom v čl. 3 tejto Zmluvy je stanovená dohodou Zmluvných strán v zmysle § 3 zákona NR SR č. 18/1996 Z. z. o cenách v znení neskorších predpisov ako cena pevná, konečná a nemenná.
2. Cena predstavuje odplatu za splnenie všetkých zmluvných záväzkov Dodávateľa vyplývajúcich zo Zmluvy a pokrýva tiež všetky a akékoľvek interné či externé náklady alebo výdavky Dodávateľa na splnenie Zmluvy, t. j. na riadne a včasné dodanie tovaru, ako aj poskytnutie súvisiacich Služieb ako aj primeraného zisku.
3. Celková cena za predmet kúpy je xxx € bez DPH (slovom: xxx eur). Celková cena s DPH je xxx €. Cenová kalkulácia celkovej zmluvnej ceny, ktorá bola vo verejnom obstarávaní Návrhom na plnenie kritérií Dodávateľa ako úspešného uchádzača tvorí Prílohu č. 2 tejto Zmluvy.
4. Pokiaľ je cena v Zmluve uvedená bez DPH, k príslušnej cene alebo jej časti bude Dodávateľ, ktorý je osobou registrovanou pre daň z pridanej hodnoty, účtovať aj daň z pridanej hodnoty v súlade s príslušnými všeobecne záväznými právnymi predpismi platnými a účinnými v deň vzniku daňovej povinnosti a Objednávateľ sa zaväzuje ju uhradiť spolu s cenou. Pre vylúčenie pochybností platí že, pokiaľ Dodávateľ v momente uzavretia Zmluvy nebol osobou registrovanou pre daň z pridanej hodnoty, nie je oprávnený k príslušnej cene navyše účtovať DPH a cena je v takom prípade považovaná za cenu konečnú vrátane DPH.
5. Zálohy a preddavky na účely úhrady Ceny alebo jej časti sa neposkytujú.
6. Právo fakturovať cenu vzniká Dodávateľovi podpisom Preberacieho protokolu Objednávateľom.
7. Podkladom pre úhradu ceny je faktúra - daňový doklad vystavená Dodávateľom po vzniku nároku Dodávateľa na zaplatenie Ceny alebo jej časti v zmysle vystavenej objednávky a doručená Objednávateľovi majúca okrem náležitostí vyžadovaných príslušnými všeobecne záväznými právnymi predpismi aj tieto náležitosti: obchodné meno a sídlo, IČO, DIČ, IČ DPH Dodávateľa, meno, sídlo, IČO, DIČ, IČ DPH Objednávateľa, číslo Zmluvy, číslo objednávky, číslo faktúry, deň odoslania a deň splatnosti faktúry, označenie finančného ústavu a číslo účtu v tvare IBAN, na ktorý má byť platba poukázaná, výšku ceny bez dane, sadzbu dane, fakturovanú sumu celkom vrátane DPH, názov Projektu, ITMS kód, podpis oprávnenej osoby. Dodávateľ berie na vedomie, že predmet Zmluvy je financovaný z prostriedkov EÚ.
8. Lehota splatnosti faktúry je na základe vzájomnej dohody Zmluvných strán dohodnutá na 60 (šesťdesiat) kalendárnych dní odo dňa jej doručenia Dodávateľovi vzhľadom na to, že predmet zákazky je financovaný z prostriedkov EÚ spôsobom predfinancovania. Dojednanie dlhšej lehoty na splnenie peňažného záväzku bolo medzi Zmluvnými stranami dohodnuté v súlade s ustanovením § 340b ods. 1 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a v súlade so systémom financovania predmetu Zmluvy.
9. Predávajúci berie na vedomie, že uvedené financovanie platieb z prostriedkov EÚ je časovo a administratívne náročné. Predávajúci zároveň súhlasí a vyhlasuje, že lehota splatnosti nie je v hrubom nepomere k právam a povinnostiam vyplývajúcim z tejto Zmluvy.
10. V prípade, že faktúra nebude obsahovať zákonom predpísané náležitosti alebo bude obsahovať chybné údaje, je kupujúci v lehote splatnosti oprávnený vrátiť ju predávajúcemu na doplnenie alebo opravu. V takomto prípade sa preruší plynutie lehoty splatnosti faktúry a nová lehota začne plynúť dňom nasledujúcim po dni doručenia opravenej alebo doplnenej faktúry kupujúcemu.
11. Kupujúci uhradí predávajúcemu kúpnu cenu na bankový účet predávajúceho uvedený v záhlaví tejto zmluvy.
12. Kupujúci bude akceptovať aj predloženie zaručenej elektronickej faktúry v súlade s podmienkami zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov.

**Článok 5**

**Výmena informácií medzi zmluvnými stranami**

1. Zmluvná strana sa zaväzuje bezodkladne písomne oznámiť druhej Zmluvnej strane akúkoľvek zmenu svojich kontaktných údajov, pričom zmena je účinná odo dňa nasledujúceho po doručení takéhoto oznámenia.
2. Písomnosti odoslané druhej Zmluvnej strane na adresu jej sídla uvedenú v Zmluve alebo neskôr písomne oznámené sa považujú za doručené a prevzaté druhou Zmluvnou stranou aj v deň odmietnutia prevzatia zásielky druhou Zmluvnou stranou vyznačený poštou a tiež v deň vrátenia zásielky Odosielateľovi, a to bez ohľadu na to, či ju druhá Zmluvná strana prevzala alebo nie.
3. Písomnosti odoslané druhej Zmluvnej strane formou e-mailu, sa považujú za doručené a prevzaté druhou Zmluvnou stranou pri bežnej komunikácii zaslaním spätného potvrdzujúceho e-mailu príjemcom, pričom za spätný potvrdzujúci e-mail príjemcu sa nepovažuje správa automaticky vygenerovaná systémom, ale slovné potvrdenie prevzatia. Prijímajúca Zmluvná strana je povinná doručiť odosielajúcej Zmluvnej strane potvrdenie o prijatí e-mailu do 48 (slovom: štyridsaťosem) hodín, inak sa bude takýto email považovať za doručený.
4. Každá komunikácia týkajúca sa platnosti alebo účinnosti Zmluvy, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.
5. Pokiaľ ustanovenie tejto Zmluvy neuvádzajú inak, vzájomná výmena informácií, resp. ich poskytovanie medzi Zmluvnými stranami sa riadi týmito pravidlami:
	1. informácie si vymieňajú / poskytujú poverené osoby Zmluvných strán, ktorými sú:

za Kupujúceho: (meno, priezvisko, e-mail, tel.),

za Predávajúceho: (meno, priezvisko, e-mail, tel.),

* 1. informácie si po dohode strán môžu vymieňať aj iné osoby, a to len s vedomím poverených osôb, alebo osoby, na ktoré bolo prenesené poverenie (s kópiou na poverené osoby).
1. Pre vylúčenie pochybností písomné oznámenie o zmene kontaktných údajov, najmä mien osôb, elektronickej pošty, telefonických kontaktov, sa nepovažuje za zmenu Zmluvy.
2.
3. Zmluvná strana sa zaväzuje bezodkladne písomne oznámiť druhej Zmluvnej strane akúkoľvek zmenu svojich údajov alebo akéhokoľvek právneho statusu.

**Článok 6**

**Záručné podmienky a zodpovednosť za vady**

1. Dodávateľ nesie plnú objektívnu zodpovednosť, bez možnosti zbavenia sa jej, za bezchybnosť predmetu Zmluvy.
2. Predmet zmluvy má vady, najmä ak nebol dodaný Objednávateľovi za podmienok uvedených v tejto Zmluve a v jej prílohách alebo nespĺňa požiadavky uvedené v Prílohe č. 1 alebo ak má právne vady.
3. Dodávateľ zodpovedá za vady predmetu zmluvy, ktoré má v čase jeho prevzatia Objednávateľom.
4. Dodávateľ zodpovedá aj za skryté vady, ktoré má predmet zmluvy v okamihu jeho prevzatia -Objednávateľom, a to aj v prípade, keď sa vada stane zjavnou až po tomto okamihu. Dodávateľ zodpovedá taktiež za akúkoľvek vadu, ktorá vznikne po uvedenej dobe, ak je spôsobená porušením povinností Dodávateľa podľa tejto zmluvy.
5. Zmluvné strany sa dohodli, že záruka na predmet zmluvy – záručná doba je v dĺžke 24 mesiacov a začína plynúť odo dňa dodania tovaru.
6. Objednávateľ je povinný tovar skontrolovať v rámci preberacieho konania v súlade s bodom 8. článku III. tejto Zmluvy. Objednávateľ v prípade zistenia vady resp. vád na dodanom tovare písomne oznámi vady (reklamácia) predávajúcemu v lehote 14 (štrnásť) dní po ich zistení, najneskôr však do uplynutia dohodnutej záručnej doby predmetu kúpy.
7. V prípade, že Dodávateľ nebude schopný vadné Plnenie úplne alebo z časti odstrániť, je Objednávateľ oprávnený požadovať náhradné plnenie, primerané zníženie ceny stanovenej v Zmluve alebo je oprávnený od Zmluvy odstúpiť. Voľbu nároku z vád Plnenia Objednávateľ oznámi Dodávateľovi v zaslanom oznámení vád, alebo bez zbytočného odkladu po tomto oznámení.
8. Dodávateľ zaujme stanovisko k reklamácii do 14 (štrnásť) dní odo dňa jej uplatnenia. V prípade uplatnenia nároku Objednávateľa na dodanie náhradného tovaru je Dodávateľ povinný dodať náhradný tovar v kvalite a množstve zodpovedajúcom pôvodnému tovaru, a to v lehote troch mesiacov odo dňa doručenia písomného oznámenia v zmysle bodu 6. tohto článku.
9. Náklady na odstránenie vád Plnenia ako aj preukázateľné náklady Objednávateľa na uplatnenie nárokov z vád Plnenia znáša Dodávateľ.
10. Uplatnením nárokov z vád Plnenia nie je dotknutý nárok Objednávateľa na zaplatenie zmluvnej pokuty, náhradu škody alebo iného nároku, ktorý Objednávateľovi v dôsledkom vád predmetu kúpy vznikol.
11. Zodpovednosť za vady sa nevzťahuje na vady vzniknuté nesprávnym používaním spôsobeným Objednávateľom alebo ako následok živelnej pohromy.

**Článok 7**

**Servisné služby**

1. Dodávateľ sa zaväzuje poskytovať servisné služby na prístroje uvedené v Prílohe č. 1 tejto Zmluvy počas trvania záručnej doby a 5 rokov po jej uplynutí.
2. Servisnými službami sa rozumie:
3. pravidelná kalibrácia prístroja,
4. diagnostika a servisný zásah v prípade chyby alebo poruchy prístroja.
5. Dodávateľ je povinný nastúpiť na výkon servisnej služby najneskôr do 36 hodín od vyzvania Objednávateľa/ nahlásenia poruchy.
6. Objednávateľ je povinný zabezpečiť potrebnú súčinnosť svojich pracovníkov nutnú pre činnosti Dodávateľa súvisiacich s plnením predmetu Zmluvy.

**Článok 8**

**Zmluvné pokuty**

1. V prípade omeškania Dodávateľa s povinnosťou dodať požadovaný tovar podľa Prílohy č. 1 tejto Zmluvy riadne a včas v zmysle tejto Zmluvy je Objednávateľ oprávnený uplatniť si voči Dodávateľovi zmluvnú pokutu vo výške 0,05% z ceny nedodaného tovaru za každý aj začatý deň omeškania.
2. V prípade omeškania Dodávateľa s povinnosťou poskytnúť služby podľa čl. 2 ods. 1 písm. b) tejto Zmluvy riadne a včas podľa čl. 7 tejto Zmluvy je Objednávateľ oprávnený uplatniť si voči Dodávateľovi zmluvnú pokutu vo výške 500 EUR za každý aj začatý deň omeškania.
3. V prípade porušenia povinnosti Dodávateľa odstrániť vadu spôsobom a v lehote podľa čl. 6 tejto Zmluvy, je Objednávateľ oprávnený požadovať od Dodávateľa zmluvnú pokutu vo výške 0,05% Ceny príslušného vadného Plnenia, a to za každý aj začatý deň omeškania.
4. V prípade omeškania Objednávateľa s úhradou faktúry Dodávateľa, má Dodávateľ právo uplatniť si u Objednávateľa nárok na úrok z omeškania v zákonom stanovenej výške platnej k prvému dňu omeškania Objednávateľa, ktorá sa uplatní počas celej doby omeškania Objednávateľa.
5. Dodávateľ sa zaväzuje zaplatiť zmluvnú pokutu vyúčtovanú v súlade s bodom 1 alebo 2 tohto článku Objednávateľovi na jeho bankový účet uvedený v Zmluve, a to najneskôr do 15 (pätnástich) dní potom, čo bude Dodávateľovi doručená výzva na jej úhradu. Základom pre výpočet zmluvnej pokuty a sankcií sú ceny s DPH.
6. Objednávateľ je oprávnený jednostranným úkonom započítať si akékoľvek svoje vzniknuté pohľadávky (vrátane pohľadávok na zmluvné pokuty a náhradu škody) voči pohľadávkam Dodávateľa, ktoré má voči Objednávateľovi, a to bez ohľadu na splatnosť započítavaných pohľadávok.

**Článok 9**

**Ukončenie Zmluvy**

1. Zmluva môže zaniknúť okrem riadneho splnenia všetkých práv a povinností Zmluvných strán z nej vyplývajúcich, na základe písomnej dohody Zmluvných strán alebo spôsobmi uvedenými v zákone a v tejto Zmluve.
2. V prípade zániku Zmluvy dohodou Zmluvných strán, táto zaniká dňom uvedeným v tejto dohode. V dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia ku dňu zániku zmluvy dohodou.
3. Objednávateľ je oprávnený od Zmluvy odstúpiť ak:
	1. Dodávateľ poruší svoju povinnosť podľa Zmluvy podstatným spôsobom,
	2. Dodávateľ poruší svoju povinnosť podľa Zmluvy iným než podstatným spôsobom, a takéto porušenie nenapraví ani v dodatočnej primeranej lehote na nápravu, poskytnutej Objednávateľom,
	3. tak Zmluva uvádza v iných ustanoveniach,
	4. je alebo v dobe najneskôr troch rokov pred uzavretím Zmluvy bol s Dodávateľom v súdnom, alebo právnom spore nesúvisiacom so Zmluvou alebo Objednávateľ v tejto dobe Dodávateľovi odstúpil od Zmluvy alebo Zmluvu vypovedal z dôvodu jej porušenia Dodávateľom,
	5. uzavretie Zmluvy je preukázateľne dôsledkom nezákonného konania, v súvislosti s čím Objednávateľ podal trestné oznámenie,
	6. v rámci kontroly verejného obstarávania Zákazky, na základe ktorej došlo k uzavretiu Zmluvy, bolo konštatované porušenie zákona,
	7. Dodávateľ neodôvodnene odmietne, alebo zanedbá plnenie záväzného pokynu Objednávateľa v súlade s touto Zmluvou,
	8. Dodávateľ postúpi svoje práva zo Zmluvy alebo uzatvorí Zmluvu o subdodávke v rozpore s podmienkami tejto Zmluvy,
	9. Dodávateľ alebo jeho subdodávateľ v súlade s § 11 ZVO, ktorí majú povinnosť zapisovať sa do registra partnerov verejného sektora nie sú platne zapísaní v registri partnerov verejného sektora,
	10. Dodávateľ poskytne Objednávateľovi vedome nepravdivé a zavádzajúce informácie, resp. neposkytne informácie v súlade s touto Zmluvou,
	11. na majetok Dodávateľa je vyhlásený konkurz, konkurzné konanie bolo zastavené pre nedostatok majetku alebo je Dodávateľovi povolená reštrukturalizácia,
	12. Dodávateľ vstúpi do likvidácie, preruší alebo iným ako vyššie uvedeným spôsobom skončí svoju podnikateľskú činnosť,
	13. Dodávateľ predá svoj podnik alebo časť podniku a podľa Objednávateľa sa tým zhorší vymožiteľnosť práv a povinností zo Zmluvy,
	14. Dodávateľ v procese verejného obstarávania alebo udeľovania grantov financovaných z rozpočtu Európskej únie je prehlásený za subjekt, ktorý vážne porušil Zmluvu tým, že si neplní svoje zmluvné povinnosti,
	15. u Dodávateľa prebehla zmena kontroly, organizačná zmena, zmena právnej formy, zmena štatutárnych orgánov a tieto zmeny nie sú pre Objednávateľa konajúc rozumne a odôvodnene akceptovateľné,
	16. okolnosti vylučujúce zodpovednosť Dodávateľa trvajú viac ako 60 (šesťdesiat) dní,
	17. Dodávateľ stratí iné právne alebo vecné predpoklady na riadne plnenie Zmluvy,
	18. je splnený niektorý z dôvodov na odstúpenie od Zmluvy podľa § 19 ZVO,
	19. z ostatných dôvodov uvedených v Obchodnom zákonníku,
	20. pre nestrpenie kontroly, neposkytnutie súčinnosti a nedodanie požadovaných podkladov v zmysle ustanovení čl. 11 tejto zmluvy.
4. Dodávateľ je oprávnený od Zmluvy odstúpiť ak:
5. Objednávateľ poruší svoju povinnosť podľa Zmluvy podstatným spôsobom,
6. Objednávateľ poruší svoju povinnosť podľa Zmluvy iným než podstatným spôsobom, a takéto porušenie nenapraví ani v dodatočnej primeranej lehote na nápravu, poskytnutej Dodávateľom,
7. u Dodávateľa existujú zákonné dôvody pre odmietnutie poskytnutia Plnenia,
8. je alebo v dobe najneskôr troch rokov pred uzavretím Zmluvy bol s Objednávateľom v súdnom, alebo právnom spore alebo Dodávateľ v tejto dobe Objednávateľovi odstúpil od Zmluvy alebo Zmluvu vypovedal z dôvodu jej porušenia Objednávateľom,
9. uzavretie Zmluvy je preukázateľne dôsledkom podvodu, v súvislosti s čím Dodávateľ podal trestné oznámenie,
10. by poskytnutím Plnenia mohol byť porušený zákon,
11. v rámci kontroly verejného obstarávania Zákazky, na základe ktorej došlo k uzavretiu Zmluvy, bolo konštatované porušenie zákona,
12. okolnosti vylučujúce zodpovednosť Objednávateľa trvajú viac ako 60 (šesťdesiat) dní.
13. Pre účely Zmluvy sa porušenie povinnosti Zmluvnej strany považuje za podstatné, v prípade ak také porušenie Zmluva za podstatné porušenie vyslovene označuje, alebo ak strana porušujúca Zmluvu vedela v čase uzavretia Zmluvy alebo v tomto čase bolo rozumné predvídať s prihliadnutím na účel Zmluvy, ktorý vyplynul z jej obsahu alebo z okolností, za ktorých bola Zmluva uzavretá, že druhá strana nebude mať záujem na plnení povinností pri takom porušení Zmluvy.
14. Odstúpenie od tejto Zmluvy sa nedotýka práva na náhradu škody, zmluvných pokút, práv vyplývajúcich zo zodpovednosti za vady ani iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení Zmluvy.
15. Odstúpenie od zmluvy musí mať písomnú formu a musí byť druhej zmluvnej strane doručené. Účinky odstúpenia nastávajú dňom doručenia odstúpenia druhej zmluvnej strane.
16. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty adresát neznámy alebo adresát sa odsťahoval alebo s inou poznámkou podobného významu, za deň doručenia sa považuje deň vrátenia zásielky odosielateľovi.

**Článok 10**

**Využitie subdodávateľov**

1. Dodávateľ je oprávnený zveriť časť Plnenia tretej osobe (subdodávateľovi). Zoznam subdodávateľov, ako aj údaje o osobe oprávnenej konať za Subdodávateľa v rozsahu meno a priezvisko, adresa pobytu a dátum narodenia, tvorí Prílohu č. 2 tejto Zmluvy.
2. Pri poskytnutí plnenia prostredníctvom subdodávateľov je Dodávateľ plne zodpovedný voči Objednávateľovi za včasné a riadne poskytnutie Plnenia akoby ho vykonával sám.
3. Každý subdodávateľ musí mať oprávnenie poskytnúť plnenie k tej časti predmetu zákazky, ktorú má subdodávateľ plniť.
4. Dodávateľ je povinný písomne oznámiť Objednávateľovi akúkoľvek zmenu údajov o subdodávateľovi, a to do 5 pracovných dní odo dňa, kedy táto zmena nastala.
5. V prípade, ak Dodávateľ zverí časť poskytnutia Plnenia inému subdodávateľovi ako uviedol v Prílohe č. 2 tejto Zmluvy, je povinný oznámiť Objednávateľovi každého takéhoto subdodávateľa minimálne 5 (slovom: päť) pracovných dní pred zmenou subdodávateľa s uvedením údajov o subdodávateľovi v rozsahu: meno a priezvisko alebo obchodné meno, resp. názov, adresa pobytu alebo sídlo, IČO alebo dátum narodenia, ak nebolo pridelené IČO, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia osoby oprávnenej konať za subdodávateľa.
6. Dodávateľ je povinný najneskôr 5 pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť Objednávateľovi zámer zmeny subdodávateľa s uvedením identifikačných údajov pôvodného aj nového subdodávateľa a osoby oprávnenej konať za subdodávateľa v rozsahu uvedenom v bode 5 tohto článku Zmluvy.
7. Zároveň každý takýto subdodávateľ, ktorý má povinnosť zapisovať sa do registra partnerov verejného sektora v súlade s § 11 ZVO, musí byť zapísaný v registri partnerov verejného sektora.
8. Objednávateľ odmietne subdodávateľa písomným oznámením Dodávateľovi zaslaným do 5 (slovom: piatich) pracovných dní odo dňa doručenia oznámenia o zmene subdodávateľa v prípade, ak:
9. subdodávateľ nemá oprávnenie poskytnúť plnenie k tej časti predmetu zmluvy, ktorú má subdodávateľ plniť,
10. poskytne nepravdivé alebo skreslené informácie,
11. subdodávateľ nie je zapísaný v registri partnerov verejného sektora, ak má povinnosť zapisovať sa do registra partnerov verejného sektora.
12. Subdodávateľ môže začať poskytovať Plnenie po písomnom odsúhlasení Objednávateľom alebo po márnom uplynutí lehoty podľa bodu 8 tohto článku. Dodávateľ je zároveň povinný zabezpečiť, aby subdodávateľ nezadal ďalšiemu subdodávateľovi žiadne plnenie na vykonaní časti predmetu zmluvy jemu zadanej Dodávateľom.
13. Dodávateľ alebo jeho subdodávateľ v súlade s § 11 ZVO, ktorí majú povinnosť zapisovať sa do registra partnerov verejného sektora musia byť platne zapísaní v registri partnerov verejného sektora počas celej platnosti Zmluvy. Dodávateľ je povinný oznámiť Objednávateľovi každú zmenu v registri partnerov verejného sektora, týkajúcu sa tak Dodávateľa ako aj jeho subdodávateľa.

**Článok 11**

**Osobitné ustanovenia o Zákazkách financovaných z fondov EÚ**

1. Zmluvné strany sú povinné strpieť výkon kontroly/auditu/overovania (ďalej aj len ako „Kontrola“) súvisiaceho s  plnením predmetu zmluvy kedykoľvek počas platnosti a účinnosti tejto Zmluvy ako aj počas platnosti a účinnosti príslušnej Zmluvy o poskytnutí nenávratného finančného príspevku a to oprávnenými osobami a poskytnúť im všetku potrebnú súčinnosť. Porušenie tejto povinnosti Dodávateľa je podstatným porušením Zmluvy, ktoré oprávňuje Objednávateľa od Zmluvy odstúpiť.
2. Oprávnené osoby na výkon kontroly/auditu/overovania na mieste sú najmä:
	1. Ministerstvo dopravy a výstavby Slovenskej republiky a ním poverené osoby (auditné orgány);
	2. Ministerstvo školstva, vedy, výskumu a športu Slovenskej republiky a ním poverené osoby (auditné orgány);
	3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby;
	4. Orgán auditu, jeho spolupracujúce orgány a osoby poverené na výkon kontroly/auditu;
	5. Splnomocnení zástupcovia Európskej Komisie a Európskeho dvora audítorov;
	6. Orgán zabezpečujúci ochranu finančných záujmov EÚ - osoby prizvané orgánmi uvedenými v písm. a) až e) v súlade s príslušnými Právnymi predpismi SR a EÚ.
3. V tejto súvislosti sa výkon Kontroly môže vzťahovať aj na Dodávateľa a prípadne i jeho subdodávateľov.
4. Dodávateľ berie na vedomie, že za strpenie výkonu Kontroly, poskytnutie súčinnosti pri výkone Kontroly a za prípadné poskytnutie podkladov pre výkon Kontroly, prípadne prípravu pre výkon Kontroly mu neprináleží žiadna odmena, náhrada ani iné plnenie.
5. Zmluvné strany berú na vedomie a rešpektujú, že Zákazka financovaná z fondov EÚ, bude predmetom kontroly verejného obstarávania zo strany príslušného oprávneného orgánu. Ak výsledok predmetnej kontroly nebude kladný, alebo oprávnené orgány odhalia akúkoľvek nezrovnalosť, je ktorákoľvek zo Zmluvných strán oprávnená od Zmluvy odstúpiť.
6. Za okolnosti vylučujúce zodpovednosť sa považuje tiež konanie, resp. nekonanie a omeškanie príslušného riadiaceho orgánu, sprostredkovateľského orgánu, orgánov kontroly a auditu, Európskej komisie a iných orgánov riadenia a kontroly poskytovania financovania prostredníctvom fondov EÚ, ktoré má za následok omeškanie platieb zo strany Objednávateľa Dodávateľovi.

**Článok 12**

**Záverečné ustanovenia**

1. Táto Zmluva nadobúda platnosť dňom jej podpísania zástupcami oboch Zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
2. Zmluvné strany sa dohodli, že Zmluva a právne vzťahy ňou založené a s nimi súvisiace sa budú spravovať právnym poriadkom Slovenskej republiky, predovšetkým Obchodným zákonníkom.
3. Na záväzkový vzťah z tejto Zmluvy sa nepoužijú (všeobecné) obchodné podmienky žiadnej zo Zmluvných strán.
4. Zmluvné strany sa dohodli, že prípadné spory vyplývajúce zo zmluvných vzťahov tejto Zmluvy budú riešiť predovšetkým osobným rokovaním a až následne súdnou cestou, vecne príslušným súdom je všeobecný súd v mieste sídla Kupujúceho.
5. Ak sa zistí, že niektoré z ustanovení tejto Zmluvy je neplatné alebo neúčinné, neplatnosť alebo neúčinnosť ustanovenia nebude mať za následok neplatnosť alebo neúčinnosť ďalších ustanovení Zmluvy, ani samotnej Zmluvy. Zmluvné strany sa zaväzujú, že neplatné alebo neúčinné ustanovenie bez zbytočného odkladu nahradia tak, aby bol v čo najväčšom možnom rozsahu dosiahnutý účel, ktorý v čase uzavretia tejto Zmluvy sledovali neplatným alebo neúčinným ustanovením. Obdobne budú Zmluvné strany postupovať aj v prípade, ak sa zistí, že niektoré z ustanovení tejto Zmluvy je nevykonateľné.
6. Vedľajšie ústne dohody k Zmluve nejestvujú. Zmluva predstavuje úplné a komplexné dojednanie Zmluvných strán vo vzťahu k predmetu Zmluvy.
7. S výnimkami uvedenými v tejto Zmluve je túto Zmluvu možné meniť a dopĺňať len formou písomných očíslovaných dodatkov podpísaných oboma Zmluvnými stranami a v súlade s § 18 ZVO.
8. Táto Zmluva sa podpisuje v štyroch rovnopisoch, pričom každá Zmluvná strana obdrží dve vyhotovenia.
9. Zmluvné strany vyhlasujú, že Zmluvu uzatvorili slobodne a vážne, nie v tiesni a ani za inak nápadne nevýhodných podmienok, jej obsahu porozumeli a preto ju po jej prečítaní na znak súhlasu vlastnoručne podpisujú.
10. Neoddeliteľnou súčasťou tejto Zmluvy sú nasledujúce prílohy:

Príloha č. 1 - Opis predmetu zákazky spolu s vlastným návrhom plnenia

Príloha č. 2 - Štruktúrovaný rozpočet ceny

Príloha č. 3 - Vyhlásenie o subdodávateľoch

|  |  |  |  |
| --- | --- | --- | --- |
| V .................., dňaObjednávateľ:..........................................................meno,funkcia |  |  | V ................ , dňaDodávateľ:..........................................................meno,funkcia |

**Príloha č. 1 - Opis predmetu zákazky spolu s vlastným návrhom plnenia**

(Prílohou č. 1 sa stane Opis predmetu zákazky, ktorý bol súčasťou súťažných podkladov a prípadných informácií o doplnení v rámci verejného obstarávania spolu s vlastným návrhom plnenia, ktorý bol predložený v ponuke úspešného uchádzača)

**Príloha č. 2 - Návrh na plnenie kritérií a štruktúrovaný rozpočet ceny**

(Prílohou č. 2 sa stane Štruktúrovaný rozpočet, ktorý bol predložený úspešným uchádzačom po elektronickej aukcii)

**Príloha č. 3 – Vyhlásenie o subdodávateľoch**

Na poskytovaní plnenia

* sa nebudú podieľať subdodávatelia a celý predmet zmluvy uskutoční Dodávateľ vlastnými kapacitami\*
* sa budú podieľať nasledovní subdodávatelia:\*

|  |  |  |  |  |
| --- | --- | --- | --- | --- |
| P. č. | Meno a priezvisko alebo obchodné meno alebo názov subdodávateľaAdresa sídla alebo miesta podnikania | IČO | Meno a priezvisko, adresa pobytu a dátum narodenia osoby oprávnenej konať za subdodávateľa | Predmet subdodávok |
| 1. |  |  |  |  |
| 2. |  |  |  |  |
| 3. |  |  |  |  |

*\* Nehodiace sa prečiarknite*